The Wicker Man (film, 1973)
<s>The Wicker Man () je britanski horor film snimljen 1973. u režiji Robina Hardyja kome je predstavljao cjelovečernji debi, danas poznat kao jedno od najboljih i najuticajnijih ostvarenja žanra.</s>

<s>Predstavlja adaptaciju romana Ritual Davida Pinnera.</s><s>Protagonist, koga tumači Edward Woodward, je narednik Howie, škotski policajac koji odlazi na izolirani hebridski otok Summerisle istraživati prijavljeni nestanak lokalne djevojčice.</s><s>Radnja prikazuje kako Howie, kao gorljivi kršćanin, na svoj veliki užas otkriva kako su lokalni stanovnici odbacili kršćanstvo i ponovno prihvatili staru keltsku pogansku vjeru i na još veći užas zaključuje kako djevojčicu namjeravaju žrtvovati starim bogovima.</s>

<s>Iako je The Wicker Man sniman sa relativno niskim budžetom, oko sebe je uspio okupiti impresivnu glumačku ekipu.</s><s>Najvećim adutom filma se, međutim, pokazao Hardy, koji je namjerno izbjegavao mnoge od tadašnjih konvencija žanra, bilo da je riječ o eksploatacijskim sadržajima kao što su eksplicitno nasilje i golotinja, bilo kroz korištenje crnog humora, ali i svojevrsne "pomaknute" atmosfere kojoj je značajno doprinio soundtrack koji se sastoji od folk pjesama Paula Giovannija.</s><s>Najveći dojam je, međutim, ostavila završna, spektakularna i zastrašujuća završna scena, a upravo zbog koje se The Wicker Man naziva jednim od najvećih horor-filmova svih vremena.</s>

<s>The Wicker Man nakon premijere ispočetka nije izazvao neku naročitu pažnju, jer su ga producenti smatrali "nevažnim" B filmom, te je, između ostalog, kao takav prikazivan u dvostrukim predstavama sa Don't Look Now.</s><s>Zbog prilagodbe američkom tržištu je iz njega izbačeno i oko 10-ak minuta sadržaja, koji su vraćeni u restauriranu verziju tek krajem 1980-ih.</s><s>U međuvremenu je reputacija filma rasla, te je dobio kult status.</s>

<s>Godine 1978. su Hardy i njegov scenarist Anthony Shaffer napisali novelizaciju.</s><s>Godine 2006. je, pak, snimljen američki remake sa Nicolasom Cageom u glavnoj ulozi, koji se smatra jednim od najgorih filmova svojih vremena i sa kojim Hardy nije htio imati nikakve veze.</s><s>Umjesto toga je, kao svojevrsni nastavak, napisao roman Cowboys for Christ na temelju koga je 2011. snimljen film The Wicker Tree.</s>

<s>Uloge</s>

<s>Edward Woodward ...</s><s>Nar.</s><s>Howie
 Britt Ekland i Annie Ross (glas) ...</s><s>Willow MacGregor
 Diane Cilento ...</s><s>Miss Rose
 Ingrid Pitt ...</s><s>Bibliotekarka
 Christopher Lee ...</s><s>Lord Summerisle
 Lindsay Kemp ...</s><s>Alder MacGregor (stanodavac)
 Russell Waters ...</s><s>Lučki kapetan
 Aubrey Morris ...</s><s>Stari vrtlar/Kopač groba
 Irene Sunter ...</s><s>May Morrison
 Donald Eccles ...</s><s>T.H. Lennox
 Walter Carr ...</s><s>School Master
 Roy Boyd ...</s><s>Broome
 Peter Brewis ...</s><s>Muzičar
 Geraldine Cowper ...</s><s>Rowan Morrison
 John Sharp ...</s><s>Dr. Ewan
 John Hallam ...</s><s>Pozornik McTaggart
 Tony Roper ...</s><s>Poštar</s>

<s>Izvori</s>

<s>Vanjske veze
 
 
 {{AllMovie title|54493|The Wicker Man review'|tab=review}} by Mark Deming (rating 4/5)
 Information on the 2009 stage adaptation of the film 
 Information about the Various Versions of The Wicker Man
 Trunk Records release information 
 Sight & Sound Intervju sa Robinom Hardyjem o filmu The Wicker Man'' (2013)</s>

<s>Britanski filmovi
Horor filmovi
Detektivski filmovi
Triler filmovi</s>

